
DISSERTATIO  MEDICA 


INAUGURALIS 


QtLEDAM  DE 

MORBIS  VENEREIS 


COMPLECTENS. 


Auctore  Josepho  Brown. 


Q.uod  mutationes  quaedam  et  graves  in  homi¬ 
num  opinionibus  de  Morbis  Venereis  nuper  eve¬ 
nerint,  omnibus  notum  est;  nec  minus  quod  hae 
mutationes  rebus  factisque  nitantur,  quae  nemo 
dubitabit,  quin  simul  hominum,  extra  omnem 
fallaciae  suspicionem,  fidem  insimulare  videbi¬ 
tur.  Haec  facta  nonnulli  inventionis  gloria  do- 

narunt ;  verum  quam  parum  hac  laude  digna 
sint,  disceptatio  nostra  docebit.  Quin  si  inter 
inventa  referre  utique  certum  est,  cum  repertis 
apud  hodiernos  haud  infrequentibus  conjungan¬ 
tur,  quae  nova  videntur  solummodo  quia  veteres 
scriptores  negligere  mos  est, -cum  repertis  olim 
familiaribus,  nunc  penitus  oblitis,  quae  homini¬ 
bus  acribus  et  perspicacibus  iterum  inventa,  in 
lucem  ut  recentia,  furto  quasi  involuntario,  de- 
nuo  proferuntur. 

In  omnes  Historiae  Syphilidis  nodos  inquirere, 
conamen  esset  aeque  supra  vires  nostras  et  limi¬ 
tes  quibus  disceptationes  hujusmodi  cohiberi  so¬ 
lent.  Quod  morbi  venerei  auctoribus,  quibus  id 
sperari  potuit,  omnibus,  omniumque  aetatum 
indicati  fuerint,  satis  constat,  quodque  discrimi¬ 
natio  inter  nonnullos  ex  his  morbis  et  malum 
apud  finem  saeculi  XVmi  Europae,  ut  creditur, 
invectum  tentata  est,  medicis  omnibus  familL 
are.  Num  vero  omnes  hanc  discriminationem 
in  ea  sententia  fundarunt,  morbum  quendam 
venereum  existere  tali  indole  ut,  ni  hydrargyro 
cohibitus,  ad  segri  destructionem  usque  proce¬ 
deret,  nescio.  Locus  infra  citatus  nonnullos 
ita  sentire  manifeste  edocet :  “  Secondly,  The 

constitution  has  no  power  over  the  diseased  ac- 
tion  this  poison  occasions,  nor,  indeed,  has  any 
remedy  but  mercury,  the  useof  which  was  little 
known  in  Europe  when  the  venereal  poison  first 
appeared  Distinctionis  hujus  veritatem, 

nisi  quoad  hoc  afficitur,  quod  nullus  unquam 
extiterit  morbus,  cui  hydrargyrum  fuit  prorsus 
necessarium,  intactam  relinquere  destinavi.  Li¬ 
mites  enim  hujus  dissertationis,  forsan  et  etiam 
rei  difficultas,  me  cogunt. 

Post  hydrargyrum  e  lue  exclusum,  crebro  af¬ 
firmatum  fuit  eventum  felicem  probare,  non 
quod  lues  sine  hydrargyro  sanari  possit,  sed 
quod  ipsa  extincta  aut  rarissima  facta  esset. 
Qui  error,  ex  lue  nunc  sine  hydrargyro  fugata 
deductus,  satis,  ni  fallor,  evincetur,  si  hos  morbos 
omni  tempore, etiam  cum  strages  teterrimas  ede¬ 
bant,  et  species  praesertim  intractabilis  syphilis 
recens  Columbo  introducta  credebatur,  sine 
hydrargyro  curabiles  fuisse,  demonstrem. 

Ut  ab  iis  ante  Americam  inventam  medicis 
incipiam,  Hippocrates  in  Epidemicis  ubi  men- 


*  Adam's  Morbid  Poisons,  cap.  iv. 

tionem  facit  de  morbis  illius  anni  pestiferi,  ut 
creditur,  cujus  pestem  tam  enucleate  descripsit 
Thucydides*  Erysipelas  scribit,  quod  gravius 
erat  quum  genitalia  corripuisset.  Hoc,  verisi¬ 
mile  e*st,  ulcus  penis  gangraenosum  intellexit, 
cujus  inflammatio  aterrima,  in  gangraenam  desi¬ 
nens,  erysipelatis  pejoris  imaginem  refert.  Li¬ 
bro  wegi  Afovav,  bubonum  et  eorum  ad  suppura¬ 
tionem  proclivitatis*  mentionem  facit  ;  atque  in 
“  Morbis  Mulierum,”  ulcera  matricis  et  glandes 
inguinis  suppurantes  nuncupat.  Astruccii  de 
his  verbis  observata  notatu  digna  sunt :  “  Mor- 
“  bi,”  inquit  ille,  “  de  quibus  loquitur  acuti, 
epidemici,  cum  febre  conjuncti  et  a  tempestate 
humida  et  austrina  inducti  fuerunt,  cum,  a  con¬ 
tra,  lues  venerea  chronica  et  sporadica  sit,  sine 
febre  invadat  et  solo  veneris  usu  propagetur. 
Adde  morbos  illos  curatos  fuisse  vel  sponte,  quod 
lui  venereae  non  convenit*  vel  saltem  methodo, 
quae  ad  luis  venereae  curationem  plane  inefficax 
esset.”  Nunc  quamvis  Hippocrates,  ut  dic¬ 
tum  est,  genitalium  erysipelas  per  unam  aesta¬ 
tem  grassans  descripserit ;  aliis  tamen  locis  af¬ 
fectus  sporadicos  et  chronicos  citat,  quos  vene- 
reos  esse  credere  solemus.  In  commate  As- 

truccii  jam  laudato  secundo,  argumento,  ut 
illi  aemulisque  apparet  invicto,  et  omnem  ante 
annum  1493  morbum  Venereum  designante 
utitur :  “  Morbos  Hippocraticos,  sine  hydrar- 
gyro  sanatos  esse,  ideoque  ab  hodiernis  toto 
coelo  discrepasse.”  Quaestione  de  recentium  et 
antiquorum  morborum  venereorum  similitudine 
penitus  abdico  ;  sed  in  hocce  tentamine  proba¬ 
tum  iri  spero,  quod  discrepantia  eorum  de  hoc 
argumento  nihil  roboris  deducere  possit.  Luci¬ 
da  illa  penis  ulcerum  variorum  descriptio  quam 
in  Celsi  capite  nono  libri  quinti  videas,  omni¬ 
bus  adeo  pertrita  est  ut  nihil  de  eadem  adjici 
endum  puto,  nisi  quod  his  etiam  verbis  ulcus¬ 
culum  cum  callo  quodam  adumbrasse  Celsus 
mihi  appareat.  44  Occalescit  interdum  in  hac 
parte  aliquid,  idque  omni  pene  sensu  caret.” 

Verrucas  (jfv^uru)  prius  dixerat.  Libri  quar¬ 
ti  capite  primo,  Gonorrhoeam  nuncupat :  44  Ni¬ 
mia  profusio  seminis,  sine  venere,  sine  noctur¬ 
nis  imaginibus.”  In  lib.  v.  cap.  28.  De  Bubo¬ 
ne,  44  loquitur. 

Dioscorides  *,  Galenus f,  et  Scribonius 

p  .  .  ,  ■  M  *'  *  '  £ 

■  —  ■  ■"  — -  -  1  '  """  '  1  , 

*  Apud  Gruner,  p.  7. 

f  Finit.  Med.  p  189.  et  seq.  et  Medico. 

Largus*,  omnes  plenissime  de  signis  venereis 
primariis  tractarunt.  Foemina  a  Plinio  juniore 
(Lib.  v.  Epist.24.)  narrata,  morti  se  cum  marito 
devovens,  quia  huic  cauda  ex  ulcere  diutino  exci¬ 
derat,  plurimis  celebrata  est ;  atque  historiam 
hujusmodi  haud  inscitam  de  Herone  quodam 
Palladius  f  narravit ;  sed  cum  res  nobis  po¬ 
tius  cum  hodiernis  quam  antiquis  sit,  locis  jam 
citatis  contentus  ero. 

Pene  ineptiae  essent  hos  veterum  morbos  sine 
hydrargyro  curabiles  fuisse  probare,  omnes  enim, 
ni  fallor,  concesserunt.  Inspiciantur  Celsi,  ul¬ 
cera  venerea  tam  mire  describentis,  praecepta  et 
nusquam  argentum  vivum  adhibitum  aut  nomi¬ 
natum  esse  invenies.  Nunquam  vero  apud 
Graecos  etiam  recentiores,  veluti  Galenum  et 
Dioscoridem,  nisi  ut  venenum  vituperandum 
nominatur. 

Ad  Arabes,  qui  primi  hydrargyrum,  licet  non, 
ut  apparet,  in  morbis  venereis,  adhibuerunt ;  et 


*  De  Compositis  Med. 

•f*  Palladii  Episcopi  Zulempoleos,  Historia  Lusia- 
ca.  In  saeculo  quinto  JE.  Ch.  scripsit  hic  auctor,  reg¬ 
nante  Theodosio  Secundo. 

ad  Arabistas,  hoc  est  Europaeos  saeculorum  me¬ 
diorum,  doctrinas  a  prioribus  deducentes,  nunc 
transeo. 

Isaac,  Mesve,  Rhases  et  Avicenna,  de  va¬ 
riis  casibus  venereis  plenissime  agunt ;  sed  nul¬ 
libi  hydrargyrum  iis  praescribunt,  quamvis  de 
hujus  gentis  medicis,  ut  omnibus  constat,  hy¬ 
drargyrum  in  malis  cutis  adhibentibus,  usus 
ejus  in  syph  ilide  deductus  fuerit  iis,  qui  hunc 
morbum  curaverunt,  cum,  specie  pestilentiae,  in 
Europa  saeviit.  Quoniam  theoriae  tunc  temporis 
vigentes,  omnia  mala  non  a  manifesta  violentia, 
ut  ictu,  provenientia,  humori  cuidam  in  par¬ 
tem  conjecto,  bilioso,  pituitario  aliive  tribue¬ 
runt,  haec  nec  Graecis,  nec  Latinis,  nec  Arabi¬ 
bus,  coitui  impuro  ascribuntur,  quamvis  tunc 
ab  eadem  qua  nunc  causa,  nullo  dubio,  orieban¬ 
tur.  Nihilominus  apud  Arabistas  antiquissi¬ 
mos,  scriptores  quosdam  tali  causae  ea  referre 
invenimus.  Michael  Scott,  exempli  gratia, 
qui  scripsit  “  De  Procreatione  Hominis  Opus,” 
inter  annos  1214  et  1291,  dicit  :  “  Si  vero  mu¬ 
lier  fluxum  patiatur,  et  vir  eam  cognoscat,  fa¬ 
cile  sibi  virga  vitiatur,  ut  patet  in  adolescentu- 
lis,  qui  hoc  ignorantes  vitiantur  quandoque  vir- 

ga,  quandoque  lepra*”  Ex  iisdem  Arabistis, 
Gulielmus  de  Salaceto,  in  anno  1270,  Lan- 
francus  de  Milan  in  1290,  Bernardus  Gor- 
don  in  1300,  Johannes  de  Gaddesden  in  1320, 
Guido  de  Chanliac  in  1360,  Valescus  de  Ta¬ 
rento  in  1400,  Petrus  de  Argellata  in  1470,  om¬ 
nes  fusissime  de  penis  ulceribus  scripserunt, 
quas  oriantur  “  ex  commixtione  cum  foeda 
muliere,  quae  cum  aegro  talem  habente  morbum 
coierat.”  Scribunt  quoque  de  Bubone,  qui  fit 
“  cum  accidit  homini  corruptio  in  virga  prop- 


*  Hoc  notatu  dignum  est,  nam  indicia  suspicionis 
nexus  cujusdam  inter  morbos  genitalium  et  mala  cutis, 
perrara  sunt  in  auctoribus  qui  ante  saeculum  xvmum  aut 
tempus  quo  syphilis  in  Europam  illata  fuisse  creditur, 
scripserunt.  Aliud  exemplum  hujusmodi  citare  pos¬ 
sum  :  64  Accidit  Machumet,  filio  Alchasem,  pruritus 
in  corpore  et  bothor”  (pustulae).  Et  Bothor  etiam  in 
virga,  non  cum  ejus  capite,  et  prognosticatus  fui,  quod 
evenerint  in  capite  ejus  virgae,  quia  videram  ipsum 
prius  emittentem  saniem  cum  urina.  Et  sic  fuit.” 
Rhases,  ordinatus  et  correctus  per  Hieronymum  Cu¬ 
riarum.  Venetiis,  1509.  Rhases  diem  suum  obiit  an- 
no  Ch.  1010. 

ter  concubitum  cum  foeda  muliere.”  Scriptor 
ultimus,  Petrus  de  Argellata,  lectores  monet 
ne  lotiones  stimulantes  ulceribus  adhibeant,  do¬ 
nec  aeger  rite  purgatus  fuerit,  alias,  hac  praepara¬ 
tione  neglecta, bubonem  supervenire  pronissimum 
esse  :  quae  res  hominis  ingenium  et  judicium 
haud  ambigue  declarat.  VALEScusde  Tarento 
fusissimam  talium  ulcerum  dedit  curationem. 
Remedia  ejus  topica  sunt,  sed  nulla  ex  hydrar- 
gyro.  Partem  sphacelo  correptam,  aloe  vel 
plumbi  acetate  respergit.  “  Si  corruptio  in  tan¬ 
tum  fuerit  augmentata  quod  locus  appareat  ni¬ 
ger  et  corruptus  et  mortificatus  et  foetens,”  par¬ 
tem  removeri  suadet,  “  quia  amplius  forma  sa¬ 
nitatis  non  potest  introduci.”  Alii  auctores 
jam  laudati  aequaliter  silent  de  argento  vivo,  ad 
morborum  venereorum  curationem  adhibito. 

Ad  illud  nunc  pervenimus  tempus,  ubi  novus 
morbus  Europae  introductus  fuisse  dicitur,— 
morbus,  ut  porro  suspicantur,  nonnisi  hydrargy- 
ro  domabilis  ;  quique  primam  suam  vehemen¬ 
tiam  huic  metallo  neglecto  vel  incognito  debet. 
Illius  mali,  quod  tantas  edidit  strages,  tantumque 
attentionis  in  se  attraxit,  originem  aut  naturam 
non  hic  perquirere  consilium  est.  Haudqua- 

quam  tamen  crudelem  ejus  lethalemque  pro¬ 
gressum,  hydrargyro  ignorato  referendum  esse 
puto,  quoniam  morbi  adventus,  et  hydrargyri 
ei  sananda  exhibitio,  etiam  medicis  regulari¬ 
bus,  propemodum  contemporanea  fuerunt. 
JoSEPHUS  GrUNDBECKIUS  #,  et  CoNRADI NUS 
GniNusf,  in  1496  uterque  hydrargyro  sub¬ 
inde  usi  sunt;  quod  et  Gaspar  Torella, 
Alexandro  Sexto  Pont.  Max.  Medicus,  licet 
hic  mortem  Cardinalis  Segoviae  Pontificis  nepo¬ 
tis  praedixisset,  “  quia  unguento  istiusmodi  cu¬ 
ratus,  marasmatus  fuit.”  Alii  horum  aequales 
scriptores,  haud  minus  ac  Torella,  efficaciam 
hujus  metalli  disputaverunt.  Exempli  gratia, 
Sebastianus  Aquilanus,  ante  annum  1498,  de 
hydrargyro  inuncto  agens,  haec  verba  habet 
“  Etenim  potius  sophistica  invenitur  quam  ve¬ 
ra  ;  nam  vidi  fere  omnes  recidivisse  ut  prius.” 
Diu  ante  annum  1493,  hydrargyrum  Arabibus 
usurpatum  est  in  morbis  cutis,  et  ex  similitudine 
valde  obvia  medicos  saeculi  decimi  quinti  in  lu¬ 
em  adhibere  duxerat.  Cuicunque  causae  pe- 


*  Tractatus  de  Pestilentiale  Scorra. 
f  Opusculum  de  Morbo  Gallico,  &c. 

culiaris  frequentia  et  ingens  violentia  luis  hoc 
saeculo  tribuenda  sit,  quaestione  dignissimum  est: 
Certe  hydrargyri  omissio  non  eam  induxisse  vi¬ 
detur. 

Quod  ad  necessitatem  hydrargyri  pro  lue  sa¬ 
nanda,  ut  in  fine  saeculi  decimi  quinti,  initioque 
decimi  sexti  extitit,  auctores  sequentes,  quos  ex 
plurimis  selegi,  utpote  illius  temporis  nobilissi¬ 
mi,  dubitanti  satisfacere  valeant. 

Josephus  Grundbeckius  *  affirmat,  quod  suo 
tempore  (1496),  non  tantum  exulceratio  penis, 
sed  omnia  vitia  venerea  sanari  possent  sangui¬ 
nis  missione  a  pede,  laxantibus  subinde  exhibi¬ 
tis,  haustibus  quibusdam  diaeteticis,  quorum  for¬ 
mulas  nimis  perplexas  sunt  ut  rescriberem,  sine 
tamen  ullo  hydrargyro,  quodque  aeger  fiet  “  va¬ 
lidior,  sanior  et  robustior  quam  unquam  ante¬ 
hac  fuit.” 

Gaspar  Torella,  in  1497,  (inter  tres  et 
quatuor  annos  post  reditum  Columbi  a  primo 


*  Vide  Tractatum  de  Pestilentiale  Scorra,  &c.  compi¬ 
latum  a  venerabile  viro  Magistro  Josepho  Grundbeo 
kto;  apud  Gruneri  Aphrodisiacum,  p.  54. 

itinere  ejus),  curationem  luis  a  seipso  usurpatam 
ita  descripsit :  “  Nihilominus  si  quis  infectus  in 
pudendo  vellet  praeservari,  ne  in  deteriorem  lap¬ 
sum  cadat,  recordetur  imprimis  et  summopere 
sibi  caveat  ne  aliqua  styptica  aut  repulsum  faci¬ 
entia  in  hoc  loco  ulcerato  ponat,  nam  talia 
impellunt  materias  corruptas  ad  interiora.” 
“  Item  caveat  ne  talia  ulcera  consolidet,  quous¬ 
que  omnia  inferius  scripta  completa  fuerint.” 
Haec  sunt,  sanguinis  missio  a  vena  basilica  aut 
saphaena,  boli  armeniaci  aut  sanguinis  draconis 
pubi  applicatio,  “  ut  viae  claudantur  de  talis 
materia  ad  superiora  conscendere  possit.”  Ul¬ 
cera  recentiora  aloe,  vetustiora  tutia  respergi 
jubet,  hisque  remediis  sanescunt* *. 

Post  haec  tradit  “  quinque  consilia  adversus 
pudendagram,”  a  quibus  apparet  quinque  ho¬ 
mines  sub  signis  luis  secundariis  (quae  omnia  fu¬ 
sissime  describuntur)  laborantes,  malis,  nec  ullo 

i 

hydrargyro  adhibito,  liberatos  esse  f . 


*  Vide  De  Ulceribus  in  Pudendagra;  Tractatum  in 
Luisini  Aphrodisiaco.  En.  Boerhaave,  p.  538. 

*  Ibid.  p.  546. 

Massa  optimo  jure  hoc  in  loco  citatur  ;  ille 
enim,  secundum  Friend,  ex  omnibus,  qui  luem 
saeculi  xvimi  incipientis  scriptis  illustrabant, 
practicam  maxime  scientiam  habuit,  et  ex  om¬ 
nibus  hydrargyrum  vehementissime  laudavit. 
Hujus  remedii  haud  minus  ac  guaiaci,  sarsa- 
parillae,  radicis  chinae,  rationis  etiam  qua  prae¬ 
parantur  morboque  applicantur,  historia  fusissi¬ 
ma,  excellentissima,  quae  hodie  etiam  haud  sine 
commodo  perlegi  possit,  in  scriptis  ejus  occurrit. 
Morbum  singulis  horum  sanari  posse  edocet : 
Hydrargyri  efficaciam  in  ulceribus  callosis  sum¬ 
mis  effert  laudibus,  quam  quidem  nemo  lue  cu¬ 
randa  exercitatus  negare  potest :  “  Sanatque 
ulcera  maligna  in  ipsis  duritiem  resolvendo.” 
Praecepta  quae  pro  diaeta  regimineque  observan¬ 
da  dedit,  in  hydrargyro  exhibendo,  optima  sunt, 
nec  alia  quam  hodie  eidem  usui  praestantissimi 
auctores  mandarunt.  Attamen,  licet  historiam 
horum  omnium  auxiliorum  dederit  abunde  co¬ 
piosam,  non  tamen  quodpiam  ex  his  necessari¬ 
um  cuilibet  morbi  formae  credidit.  Contra,  af¬ 
firmat  eum  removeri  posse  “  therapeia  metho¬ 
dica,”  sine  ullo  ex  his  remediis.  Haec  “  The¬ 
rapeia  Methodica,”  quamvis  satis  prolixe  nar- 

rata,  variisque  cogitationibus,  a  doctrina  Ga- 
lenica  humorum  derivatis,  atque  formulis  a- 
bunde  operosis  impedita,  e  missione  sanguinis, 
purgatione,  diaetaque  levi,  constitisse  apparet ; 
quas  remedia  ab  iis  parum  discrepant  hodie,  hy- 
drargyro  subducto,  efficacissime  usurpatis. 

Sanguinis  missio  Massje  remedium  est  prin¬ 
ceps,  ut  a  loco  infra  citato  judicari  potest :  “  Sed 
nota,  quod  si  aeger  est  cum  pustulis  multis,  se¬ 
mel  in  hebdomada  apponere  decem  vel  plures 
ventosas  est  singulare  praesidium,  quoniam  ex 
documento  Hippocratis,  undecunque  natura 
repit,  inde  educere  oportet,  et  cum  natura  ad 
cutaneas  partes  hoc  faciat,  apponantur  saepe,  ut 
puta  quater  aut  quinquies,  antequam  perfecta 
sit  pharmacorum  purgatio,  et  ego  isto  regimine 
multos  sanavi.  Verum  est  quod  si  corpus  est: 
plethoricum,  ego  facio  phlebotomiam,  post  pri¬ 
mam  evacuationem  cum  pharmaco,  a  vena  ba¬ 
silica  dextri  lateris,  et  quantitas  sit  secundum 
dispositionem  aegri,  puta  quinque  unciae  vel  sex, 
et  plus  et  minus.  Et  aliquando  reitera  ipsam 
post  decem  dies,  neque  hoc  est  inconveniens, 
quoniam  multi  fuerunt  sanitati  restituti,  qui 
noviter  aegrotarunt,  ex  sola  phlebotomia  cum 

bono  regimine  ;  et  duos  juvenes  vidi,  qui  ex  a- 
pertione  venae  saphaenae  tantum,  usque  ad  synco¬ 
pen,  fuerunt  liberati.  Sed  esto  prudens,  quia 
non  competit  omnibus,  et  tutior  via  est  via  me¬ 
dia.”  Post  haec  optimum  denarrat  exemplum 
“  juvenis  aetatis  xxv  annorum,  cholericae  com¬ 
plexionis,  satis  adustae,  qui  ex  contagione  mu¬ 
lieris  patiebatur  hanc  aegritudinem,  cum  ulceri¬ 
bus  in  virga  profundis  et  corrosivis,  cum  dolori¬ 
bus  juncturarum  et  aliquibus  pustulis  in  capite, 
et  hinc  inde  per  corpus  sparsis,  quae  ex  colore 
ad  nigredinem  ostendebant  adustionem  humo¬ 
rum  per  admistionem  humoris  melancholici, 
cum  quibus  patiebatur  in  occasu  solis  dolorem 
intensissimum  capitis,”  &c.  Hicce  aeger  re¬ 
valuit  ex  sanguinis  missione,  cucurbitulis  scari¬ 
ficatis,  victu  idoneo,  potu,  cujus  electuarium  le- 
nitivum  praecipuam  partem  constituisse  vide¬ 
tur,  certis  demum  syrupis  pilulisque  operosis¬ 
simis,  sed  quae  nullum  hydrargyrum  nec  aliud 
ex  specificis  creditis  habuerunt 


*  Nicolani  Mass/e  de  Morbo  Gallico,  cap.  7.  Hoc 
opus  in  lucem  edidit,  Venetiis,  1532  :  testis  autem  mor- 

Johannes  de  Vigo,  hydrargyro  certe  haud 
inimicus,  sed  emplastri  cujusdam  ex  eo,  adhuc 
in  Continenti  sub  ejus  nomine  usurpati,  inven¬ 
tor,  morbum  sine  hydrargyro  sanari  posse  ob¬ 
nuntiat,  et  remediis  vix  non  iisdem,  quae  Massa 
descripsit.  Eum  autem  his  remediis  nonnun- 
quam  frustratum,  et  ipsius  verba  docent :  “  Et 
quia  aliquando  hujusmodi  morbus  obedienti- 
am  auxiliis  minime  praestare  solet,  praesertim 
ad  dolores  auferendos  ;  idcirco,  quum  ante 
dicta  curatione  iste  morbus  cum  suis  doloribus 
et  pustulis  removeri  non  possit,  tum  ad  ulte¬ 
riora  remedia  transeundum,  praesertim  ad  unc¬ 
tiones  et  cerota  in  quibus  ingreditur  argentum 
vivum.”  Ab  hoc  apparet,  quod  Therapeia  Me¬ 
thodica  in  nonnullis  pertinacioribus  exemplis 
subinde  Vigonem  frustraverit,  verum  eadem 
saepe  profecisse  ostenditur. 

Notari  potest,  me  supra  auctores  citasse,  aut 
aequales  exortui  luis  supposito,  aut  tam  brevi 
postea  florentes,  ut  ipsos  morbum  propemodum 


bi  ab  ipso  initio.  Vir  fuit  summae  auctoritatis  inter 
medicos  contemporaneos  ejus. 

a  cunabulis  observasse  oporteat.  Inter  eos  quos 
laudavi,  de  una  saltem  re  nulla  existit  discrepan¬ 
tia  ;  morbum  scilicet  sine  hydrargyro  vel  alio 
specifico  reputato  sanari  posse.  Si  auctores  eo- 
rumque  loca  multiplicare  usui  crederem,  com¬ 
plures  eadem  illustrantes  cumulare  possem  ;  sed 
hoc  parum  utile  videtur.  Morbum  sarsaparilla, 
radice  chinense,  prae  omnibus  guaiaco,  vel,  ut 
ipsi  vocant,  Ligno  Sancto,  curari  posse  nemo  ex 
scriptoribus  istius  temporis  vel  minimum  dubii 
expressit.  Curiosi  de  ratione  qua  medici  illius 
saeculi  guaiacum  administrabant,  aut  efficacia 
ejus  confiderunt,  Ulrichum  de  Hutten  ade¬ 
ant,  et  praesertim  Antonii  Galli  de  Ligno 
Sancto  non  permiscendo  opus,  aut  Alphonsi 
Ferri  de  Morbo  Gallico  et  Ligni  Sancti  natura 
usuque  multiplice  libros  quatuor. 

Omnia  luis  signa  primaria  sine  metallo  sana¬ 
bilia  esse  inferri  potuit,  etiam  ex  Commentario 
Doctoris  Fergusson,  in  Actis  Medico- chirurgi¬ 
cis  ;  aut  ii  qui  peculiaris  aliquid  in  morbo  jam 
Lusitanico  credebant,  dubia  sua  resolvissent,  si 
Praefationem  Boerhavii  ad  Aphrodisiacum 
Luisini  legissent.  Ibi  enim  vir  ille  illustrissi¬ 
mus  nos  docet  se  cancros  venereos  sine  hydrar- 

gyro,  contra  tamen  praxin  tum  vulgarem,  cura¬ 
re  solitum  esse  :  “  Neque  miretur  quis,”  in¬ 
quit  ille,  “  simplice  hac  methodo,  atque  absque 
mercurio  quidem,  utendum  me  statuere  ;  quum 
omnes  fere  artifices  statuunt  solum  argentum 
vivum  hic  valere,  solum  necessario  requiri  ad 

i 

hanc  curationem»  Sciat  modo  me  hic  tantum 
hucusque  agere  de  uno  externo  loco  affecto,  re¬ 
centi  et  ubi  labes  inquinandi  unice  haeret  in 
tali  ulcusculo.  Tum  scilicet  praemitto  sanatio¬ 
nem  perfectam  ex  praescripta  curationis  via  ; 
certus  sum  illam  sufficere.”  Ut  ab  hoc  loco 
judicari  potest,  Boerhaavius  hydrargyrum  in 
signis  secundariis  exhibeat,  iis  semper  exceptis, 
quibus  ossa  dolebant  ;  quo  facto,  guaiaco  et 
maxime  favebat  et  fidebat. 

Duae  tantum,  ni  fallor,  opiniones  de  his  mor¬ 
bis  invaluerunt :  quarum  prima  est,  ut  ab  omni 
tempore  eademque  forma  et  indole  qua  nunc 
vidimqs  extiterunt,  atque  haec  Beckett,  Ben- 
jamino  Bell,  aliisque  nonnullis  placuit.  Alia 
est,  quod  praeter  hos,  alius  morbus,  videlicet,  Sy¬ 
philis,  ab  Hispaniola  per  Christopherum  Co¬ 
lumbum,  in  Europam  opportatus,  certe  eodem 
tempore,  quo  novus  repertus  orbis,  apparens,  ex- 

istit.  Haec  erat  opinio  Astruccii,JoannisHun« 
ter,  Doctoris  Adams,  et  aliorum  recentiorum 
scriptorum.  Huic  morbo  erat,  quod  hydrargy- 
rum  praecipue  accommodatum  esse  putaverunt, 
quin  et  nonnullis  medicis,  praesertim  nostratibus, 
curationi  penitus  necessarium  credebatur.  Nunc 
autem,  quum  monstraverim,  imprimis,  quod  vix 
opus  erat,  utpote  quod  omnibus  concessum  sit, 
morbos  venereos,  qui  extiterunt  ante  Americani 
inventam  absque  hydrargyro  sanabiles  esse  ;  at¬ 
que  secundo,  quod  morbus  ille,  qui  versus  fi¬ 
nem  saeculi  decimi  quinti  se  ostendit,  cuique  so¬ 
lo  nomen  Syphilis,  et  curatio  per  argentum  vi¬ 
vum  proprie  applicari  credebantur,  ex  aequalium 
medicorum  fide,  absque  eodem  metallo  curari 
posse;  satis  mihimet  demonstrasse  videor,  nul¬ 
lum  morbum  ad  quem  feliciter  curandum  ne¬ 
cessarium  fuit  hydrargyrum,  unquam  exti- 
tisse.  Utrumque,  praesertim  posteriorem  ma¬ 
teriam  citationibus  multo  amplioribus  illus¬ 
trare  poteram  :  nolui  tamen  brevitatem  et 
perspicuitatem,  propter  inutilem  doctrinae  spe¬ 
ciem,  projicere.  Boerhaavius  laudatus  est 
non  ut  rem  aliquam  labentem  fulciret,  sed 
ut  quid  Primus  Europae  Medicus  hac  de  re 

anno  salutis  1728  reputaret,  intelligeret  lec¬ 
tor.  Neque  prorsus  inutile  fuit  hic  sententias 
hominum  quales  fuerunt  Vigo,  Torella  et 
Massa,  securitati  et  successui  regiminis  non  mer- 
curialis  in  syphilide,  iis  plurimorum  et  hodier¬ 
norum  medicorum  addidisse.  Quae  vero  cura¬ 
tio  jam  dicta  absque  hydrargyro  tuta  sit  felix¬ 
que,  experientia  haud  ita  exigua  me  confirmare 
juvat.  Quousque  plerumque  expediat  hac  uti 
curatione  alia  est  quaestio,  de  qua  jam  disserere 
fusius  nequeo. 


FINI  S. 


